Алматы облысында 23 мектеп директоры қосымша кәсіпкерлікпен айналысқан
DATE: 10:51, 18 Мамыр 2022 | GMT +5
TITLE: Алматы облысында 23 мектеп директоры қосымша кәсіпкерлікпен айналысқан
URL: https://kaz.inform.kz/news/almaty-oblysynda-23-mektep-direktory-kosymsha-kasipkerlikpen-aynalyskan_a3934259/
META: DATE: 10:51, 18 Мамыр 2022 | GMT +5
TOTAL WORDS: 148
AUTHOR(S):
TEXT: ӘҚБтК-нің 154-бабына сәйкес «кәсіпкерлік қызметпен айналысуға тыйым салынған адамның осындай қызметпен айналысуына» байланысты Алматы облысы бойынша көліктік бақылау инспекциясының бас маманы әкімшілік жауапкершілікке тартылды. Оның кірістері тәркіленіп, 200 АЕК көлемінде айыппұл салынды. «Дәл осы баппен облыс бойынша 23 мектеп директоры кәсіпкерлік қызметпен айналысқаны үшін әкімшілік жауапқа тартылды. Қазіргі уақытта, білім беру мекеме басшыларының барлығына 200 АЕК яғни, 612 600 теңге көлемінде әкімшілік жаза тағайындалды. Сонымен қатар, Алматы облысының 4 мекеме басшысы ӘҚБтК–нің 680-бабына сәйкес «мемлекеттік органдар басшыларының сыбайлас жемқорлыққа қарсы іс-қимыл жөніндегі шараларды қабылдамауына» байланысты әрқайсысына 50 АЕК көлемінде айыппұл салынды» - деді ҚР Сыбайлас жемқорлыққа қарсы іс-қимыл агенттігінің Алматы облысындағы Департамент басқармасының басшысы Асқар Садықов. 17 мамырдағы жағдай бойынша, сыбайлас жемқорлыққа байланысты 28 әкімшілік хаттама толтырылды. Кәсіпкерлік қызмет саласына және басшылық тарапынан қабылданбаған шараларға байланысты 28 мемлекеттік қызметші әкімшілік жауапқа тартылды. Сыбайлас жемқорлыққа қарсы қызметтің әкімшілік материалдары бойынша салынған айыппұлдардың жалпы сомасы 10 млн аса теңгені құрады
